சமையல் எரிவாயு அடுப்பினில் சமைப்பது ஆசாரத்திற்கு எதிரானது என்பதும், அந்த சமையல் மடியானது (புனிதமானது) இல்லை என்பதும் அவர்களின் கருத்து. விறகு மூட்டி சமைப்பது மட்டுமே புனிதமான சமையல் என்று வாதிடுவது கொஞ்சம், கொஞ்சமாக பழமைவாதமாக மாறிக் கொண்டிருக்கிறது. இன்னும் சிறிது நாட்களில் நகர்ப்புறங்கள் மட்டுமல்லாது, கிராமப்புறத்திலும் விறகு என்பதே கிடைக்காமல் போகலாம். மரங்களை வெட்டுவதற்கும், விறகு அடுப்பினை உபயோகப்படுத்துவதற்கும் அரசாங்கம் தடை விதிக்கக் கூடும். விறகு கிடைக்காத மாநகரப் பகுதிகளில் மடி, ஆசாரம் என்ற பெயரில் இறைவனுக்கு நைவேத்யம் செய்யாமல் இருக்க முடியுமா?